Source: https://www.riigiteataja.ee/akt/423032019001
Timestamp: 2020-04-08 23:01:22+00:00
Document Index: 6466857

Matched Legal Cases: ['§ 2', '§ 3', '§ 5', '§ 6', '§ 7', '§ 9', '§ 10', '§ 11', '§ 12', '§ 13', '§ 14', '§ 15', '§ 6', '§ 7', '§ 2', '§ 3', '§ 5', '§ 6', '§ 7', '§ 9', '§ 10', '§ 11', '§12', '§ 12', '§ 13', '§ 14', '§ 15']

Häädemeeste Vallavalitsuse hallatavate asutuste töötajate töötasustamise alused – Riigi Teataja
Häädemeeste Vallavalitsuse hallatavate asutuste töötajate töötasustamise alused
Häädemeeste Vallavalitsuse hallatavate asutuste töötajate töötasustamise alused - sisukord
§ 2 Töötasustamise üldised põhimõtted
§ 3 Töötasu komponendid
§ 5 Lisatasu täiendavate tööülesannete täitmise eest
§ 6 Asendustasu ja eritingimustes töötamise tasu
§ 7 Tasustamine tööalasel koolitusel osalemise
§ 9 Haigushüvitise maksmine
§ 10 Häädemeeste valla üldhariduskoolides töötavate õpetajate kuu töötasu alammäärad
§ 11 Häädemeeste valla lasteaedades töötavate pedagoogide kuu töötasu alammäärad
§ 12 Vallavalitsuse hallatavate asutuste juhtide kuu töötasu alammäärad
§ 13 Vallavalitsuse hallatavate asutuste töötajate (välja arvatud õpetajad) kuu töötasu alammäärad
§ 14 Sotsiaalsed garantiid ja toetused
§ 15 Asutuse palgajuhend
RT IV, 23.03.2019, 1
Vastu võetud 28.02.2019 nr 3
Määrus kehtestatakse kohaliku omavalitsuse korralduse seaduse § 6 lõike 2 ja haridusseaduse § 7 lõike 2 punkti 3 alusel
(1) Määrusega kehtestatakse Häädemeeste Vallavalitsuse hallatavate asutuste (edaspidi asutuste) töötajate töötasustamise põhimõtted ja tingimused.
§ 2. Töötasustamise üldised põhimõtted
(2) Asutuse direktori või juhataja (edaspidi koos nimetatud asutuse juht) töötasu määrab vallavalitsus.
(3) Asutuse töötaja töötasu määrab asutuse juht oma käskkirjaga lähtudes käeolevas määruses sätestatud töötasu alammäärast.
(4) Töötasu määramisel lähtutakse töötaja kvalifikatsiooninõuetele vastavusest ning töötingimuste erisusest ja teadmiste ja oskuste tasemest ning vastutuse määrast.
(5) Töötasu arvestusperiood on kalendrikuu. Töötasu arvestatakse ajavahemiku eest, mil töötaja täitis talle pandud tööülesandeid. Töötasu arvestus toimub tööajaarvestuse tabeli alusel. Tööajaarvestuse tabel esitatakse hiljemalt viis tööpäeva enne töötasu väljamakset.
(6) Töötajate koosseisu ja töötasu määrad esitatakse koondtabelina enne asutuse juhi poolt kinnitamist vallavalitsusele kooskõlastamiseks. Koolid esitavad töötajate koosseisu ja töötasu määrad iga-aastaselt hiljemalt 10. jaanuariks ja 10. septembriks. Teised asutused esitavad töötajate koosseisu ja töötasu määrad iga-aastaselt 10. jaanuariks. Koosseisude, koormuste ja palgamäärade muudatuste korral esitatakse informatsioon muudatuste kohta enne kinnitamist vallavalitsusele.
(7) Ületunnitöö hüvitatakse eelkõige vaba ajaga ületunnitöö ajaga võrdses ulatuses, kui ei ole kokku lepitud ületunnitöö hüvitamist rahas.
(8) Täitmata ametikohtade arvelt tekkinud kokkuhoidu võib kasutada preemiate või lisatasude maksmiseks vallavalitsuse loal. Vallavalitsuse luba antakse vallavalitsuse korraldusega.
(9) Töötasu kantakse töölepingus kokkulepitud kuupäeval töötaja poolt nimetatud pangakontole.
§ 3. Töötasu komponendid
(1) Töötaja põhipalk on poolte vahel kokku lepitud kuu töötasu, mis on sätestatud töölepingus või selle lisas.
(2) Muutuvpalk on töötaja töötasu ebaregulaarne osa, mida võib maksta tulemuspalgana, lisatasuna täiendavate tööülesannete täitmise eest või preemiana.
(3) Täiendavaks tööülesandeks loetakse asutuse juhi poolt töötajale antud, kuid töölepingus ja/või ametijuhendis fikseerimata töökohustust või ülesannet, mis oluliselt suurendab töötaja töömahtu.
(4) Tulemuspalka makstakse eelnevalt määratud või kokku lepitud asjaoludel konkreetse ülesande täitmise või tulemuse saavutamise eest.
(5) Tulemuspalga maksmise ja selle suuruse määramisel arvestatakse iga teenistuja individuaalset panust eesmärkide saavutamisel (töö intensiivsus, töö kvaliteet, tähtaegadest kinnipidamine, töö efektiivsus, operatiivne tegutsemine ootamatutes situatsioonides jms).
(6) Kui tulemuspalga maksmise aluseks on asutuse kollektiivsed tulemused, makstakse tulemuspalka kõikidele töötajatele võrdsetel alustel.
(7) Töökohustuste silmapaistvalt hea täitmise eest või kauaaegse laitmatu teenistuse eest on asutuse juhil õigus määrata töötajale preemiat.
(8) Tulemuspalka ega preemiat ei maksta töötajale katseajal ja kirjaliku hoiatuse saanud töötajale aasta jooksul hoiatuse tegemisest.
(9) Kõikidele töötajatele ühesuguse põhimõtte alusel makstavaid preemiaid makstakse samal alusel ka asutuse juhile vallavanema käskkirjaga.
(10) Muutuvpalka makstakse selleks ettenähtud vahendite olemasolul.
§ 5. Lisatasu täiendavate tööülesannete täitmise eest
§ 6. Asendustasu ja eritingimustes töötamise tasu
§ 7. Tasustamine tööalasel koolitusel osalemise
Töötajale säilitatakse tööalasel koolitusel osalemise ajal põhipalk.
(2) Puhkusetasu makstakse eelviimasel tööpäeval enne puhkuse algust või töötaja soovi korral puhkuse kasutamisele järgneval palgapäeval.
(4) Puhkusetasu (v.a õppepuhkus, isapuhkus ja lapsepuhkus) arvutatakse kas keskmise töötasu alusel või jätkatakse töötajale kokku lepitud töötasu maksmist, arvestades töötajale soodsamat varianti.
§ 9. Haigushüvitise maksmine
Töötajale makstakse haigushüvitist haigestumise või vigastuse korral haiguslehe alusel teise
kuni kaheksanda kalendripäeva eest 80% töötaja keskmisest kuu töötasust.
§ 10. Häädemeeste valla üldhariduskoolides töötavate õpetajate kuu töötasu alammäärad
Riigieelarvest kaetavate üldhariduskoolide õpetajate kuu töötasu alammäärad kehtestab Vabariigi Valitsus.
§ 11. Häädemeeste valla lasteaedades töötavate pedagoogide kuu töötasu alammäärad
(1) Häädemeeste valla hallatavates lasteaedades töötavate lasteaiaõpetajate kuu töötasu alammäär on 90% Vabariigi Valitsuse kehtestatud üldhariduskoolide õpetajate kuu töötasu alammäärast.
(2) Kõrgharidusega lasteaiaõpetaja (bakalaureus, rakendus- ja/või kutsekõrgharidus) kuu töötasu alammäär on 95 % Vabariigi Valitsuse kehtestatud üldhariduskoolide õpetajate kuu töötasu alammäärast.
(3) Magistrikraadiga õpetaja ja tugispetsialistide kuu töötasu alammäär on võrdne Vabariigi Valitsuse kehtestatud üldhariduskoolide õpetajate kuu töötasu alammääraga.
§12. Häädemeeste valla huvikoolis töötavate õpetajatekuu töötasu alammäärad
(4) Häädemeeste valla hallatavas muusikakoolis töötavate kvalifikatsiooninõuetele vastavate õpetajate kuu töötasu alammäär on 90% Vabariigi Valitsuse kehtestatud üldhariduskoolide õpetajate kuu töötasu alammäärast.
(5) Kesk-eriharidusega õpetaja kuu töötasu alammäär on 85% muusikakoolis töötavate
kvalifikatsiooninõuetele vastavate õpetajate kuu töötasu alammäärast.
§ 12. Vallavalitsuse hallatavate asutuste juhtide kuu töötasu alammäärad
Vallavalitsuse hallatavate asutuste juhtide kuu töötasu alammäärad on järgmised:
1) üldhariduskooli direktor 1500 eurot;
2) koolieelse lasteasutuse direktor 1450 eurot;
3) koolieelse lasteasutuse ja põhikooli mis tegutsevad ühe asutusena direktor 1500 eurot;
4) muusikakooli direktor 1250 eurot;
5) asutuse juhataja, direktor 680 eurot;
6) üldhariduskooli või lasteaia õppejuht/õppealajuhataja 80% asutuse direktori palgamäärast
§ 13. Vallavalitsuse hallatavate asutuste töötajate (välja arvatud õpetajad) kuu töötasu alammäärad
Vallavalitsuse hallatavate asutuste töötajate kuu töötasu alammäärad on järgmised:
1) haridusasutuse tugispetsialistil Vabariigi Valitsuse kehtestatud üldhariduskooli õpetaja kuu töötasu alammäär
2) kõrgharidusega õppe- ja kasvatus või noorsootöö alal töötaval spetsialistil 850 eurot;
3) teistel erialaspetsialistidel 650 eurot;
4) koolieelses lasteasutuses töötaval assistendil 700 eurot;
5) haridusliku erivajadusega last abistaval tugiisikul 650 eurot;
6) õpetaja abil 600 eurot;
7) abipersonalil rakendatakse Vabariigi Valitsuse kehtestatud töötasu alammäära.
§ 14. Sotsiaalsed garantiid ja toetused
(1) Töötajale hüvitatakse prillide või muud nägemisteravust korrigeerivate abivahendite maksumus vastavalt Vabariigi Valitsuse 15. novembri 2000. a määrusele nr 362 "Kuvariga töötamise töötervishoiu ja tööohutuse nõuded". Täpsema korra prillide või muud nägemisteravust korrigeerivate abivahendite maksumuse hüvitamiseks kehtestab vallavanem käskkirjaga.
2) isikliku tähtpäeva puhul (juubel alates 50. eluaastast);
3) lapsehoolduspuhkusele jäämisel, töölt vabastamisel vanaduspensionile jäämise tõttu või töökohale mittevastava tervisliku seisundi tõttu või pikaajalise töövõimetuse tõttu lisaks seaduses ettenähtule kuni kolme kuu põhipalga ulatuses.
(3) Hüvitisi ja toetusi rakendatakse kõikidele töötajatele võrdsetel alustel.
§ 15. Asutuse palgajuhend
(1) Üldhariduskooli töötajate töö tasustamise täpsemad tingimused sätestatakse asutuse palgakorralduse põhimõtetes (palgajuhendis).
(2) Palgajuhendi kehtestab üldhariduskooli direktor, esitades need enne kehtestamist arvamuse andmiseks õpetajatele ja hoolekogule ning kooskõlastamiseks vallavalitsusele.
(3) Palgajuhend võib olla ka käesoleva paragrahvi lõikes 1 nimetamata asutusel. Selle kehtestab asutuse juht, esitades selle enne kehtestamist kooskõlastamiseks vallavalitsusele.
(1) Tunnistada kehtetuks Häädemeeste Vallavolikogu 06.02.2014 määrus nr 3 „ Häädemeeste Vallavalitsuse hallatavate asutuste töötajate töötasustamise alused“ ja Tahkuranna Vallavolikogu 27.02.2014 määrus nr 4 „Hallatavate asutuste töötajate töötasustamine“, Tahkuranna Vallavolikogu 27.02. 2014 määrus nr 3 „Õpetajate töötasustamise alused“
(2) Tühistada Häädemeeste Vallavolikogu 31.01. 2019 määrus nr.1 „Häädemeeste Vallavalitsuse hallatavate asutuste töötajate töötasustamise alused“